ཆོས་རྗེ་གཡའ་བཟང་པའི་ལུགས་ཀྱི་ཕྱག་རྡོར་ཉི་མ་མདུང་གང་མའི་རྗེས་གནང་བཞུགས་སོ། །ཨོཾ་ཨཱཿགུ་རུ་བཛྲ་པཱ་ཎཱ་ཡེ་ན་མྱ། དེ་ལ་
འདིར་ཕྱག་ན་རྡོ་རྗེ་ཉི་མ་མདུང་གང་མའི་སྐུ་གསུང་ཐུགས་ཀྱི་རྗེས་གནང་བྱེད་པར་འདོད་པས་དོན་གསུམ་སྟེ། སྦྱོར་བ། དངོས་གཞི། རྗེས་སོ། །དང་པོ་སྦྱོར་བ་ནི། མཎྜལ་སྣ་ཚོགས་པདྨ་འདབ་བརྒྱད་རྡོ་རྭ་མེ་རིས་བསྐོར་བའི་ལྟེ་བར་ཧཱུྃ་ངམ་རྡོ་
༣རྗེ༑ ཡང་ན་མེ་ཏོག་གི་ཚོམ་བུ་བཀོད་པའི་སྟེང་དུ་མཉྫིའི་ཁར་སྣོད་གས་ཆག་བུག་རྡོལ་མེད་པའི་ནང་དུ་གཏོར་མ་དཔལ་བཤོས་ཟུར་གསུམ་པ་ཐེབ་ཀྱུ་བཅད་ཁ་ནང་བསྟན་ཕྱོགས་མཚམས་བརྒྱད་དང་། དེའི་སྟེང་དུའང་མཚམས་མཚམས་སུ་ཐེབ་ཀྱུ་བརྒྱད་
ཀྱིས་བསྐོར་བ་ལ་དཀར་རྒྱན་གྱིས་མཛེས་པར་སྤྲས་པ་དེ་ཉིད་ལ་མདའ་དར་སྔོན་པོ་དང་ཕྱག་རྡོར་གྱི་ཙཀ་ལི་དང་བཅས་པ་བཙུགས་པར་མཆོད་གཏོར་བཟང་པོས་བསྐོར་བའོ། དེ་ནས་སློབ་དཔོན་གྱི་མདུན་དུ་ལྕོགས་རྩེའི་ཁར་ནང་མཆོད་རྡོར་དྲིལ་ཌཱ་མ་རུ་ཆུ་
གཉིས་སྔོན་དུ་འགྲོ་བའི་མཆོད་པ། སྔོན་འགྲོ་གཏོར་མ་དང་བཅས་པ་བཤམས་ནས། ནང་མཆོད་བྱིན་རླབས་སྔོན་འགྲོ་གཏོར་མ། གནས་ཁང་དང་མཆོད་པ་བྱིན་རླབས་རྣམས་སྔོན་དུ་འགྲོ་བས། བདག་བསྐྱེད་བཟླས་པ་མཆོད་བསྟོད་འདོད་དོན་ལ་

སྒྲུབ་ཐབས་ཀུན་བཏུས་
གསོལ་བ་གདབ་པའི་བར་བྱས་ནས། མཆོད་པ་བསང་སྦྱང་བྱིན་རླབས་སྔོན་དུ་འགྲོ་བས། མདུན་བསྐྱེད་བསང་སྦྱང་། སྟོང་པའི་ངང་ལས་མདུན་གྱི་ནམ་མཁར་རྡོ་རྗེའི་རྭ་བ་མེ་རི་ཟླུམ་པོས་བསྐོར་བའི་ནང་དུ་རྒྱ་མཚོ་ཆེན་པོའི་དབུས་ན་རི་རབ་བང་རིམ་
བཞི་པའི་སྟེང་དུ། སྣ་ཚོགས་པདྨ་འདབ་མ་བརྒྱད་པའི་ལྟེ་བར་ཉི་མའི་གདན་ལ་རྟེན་གཏོར་ཧཱུྃ་མཐིང་ནག་ཡོངས་སུ་གྱུར་པ་ལས། རྩ་བའི་བླ་མ་དང་གཉིས་སུ་མེད་པའི་བཅོམ་ལྡན་འདས་དཔལ་གསང་བའི་བདག་པོ་ཕྱག་ན་རྡོ་རྗེ་སྐུ་མདོག་སྔོན་པོ། ཞེས་
པ་ནས། མཆོད་ཅིང་བསྟོད་པའི་བར་དང་། མདུན་བསྐྱེད་ཀྱི་རྟེན་གཏོར་ཕྱག་ན་རྡོ་རྗེར་གསལ་བའི་ཐུགས་ཀར། ཞེས་པ་ནས། རཱཛྙ་པ་ཡ་ཏི་སྭཱ་ཧཱ། ཞེས་བརྒྱ་དང་བརྒྱད་བཟླས་པའི་བར་བདག་བསྐྱེད་ལྟར་བྱ། མཐར་མཆོད་བསྟོད་སྔོན་དུ་འགྲོ་
བས༑ བླླ་མ་བཅོམ་ལྡན་འདས་དཔལ་ཕྱག་ན་རྡོ་རྗེས་བདག་དང་སེམས་ཅན་ཐམས་ཅད་ལ་དྲང་སྲོང་གཟའ་ཡི་གནོད་པ་ལས་བསྐྱབ་ཏུ་གསོལ། ཞེས་འདོད་དོན་ལ་གསོལ་བ་བཏབ་ནས་མདུན་བསྐྱེད་ལ་གཏོར་མ་སྤྱི་འགྲོ་ལྟར་ཕུལ་ཞིང་། སྤྲོ་ན་སློབ་དཔོན་
རང་ཉིད་ཀྱིས་ཀྱང་སློབ་མ་ལ་རྗེས་གནང་གི་ཆོ་ག་ཇི་ལྟར་འབོགས་པ་ལྟར་བླང་བར་བྱའོ། །གཉིས་པ་དངོས་གཞི་ནི། སློབ་མ་རྣམས་སྒྲུབ་ཁང་གི་ཕྱི་རོལ་དུ་ཁྲུས་བྱས་ཤིང་འཇུག་ཡོན་ཕྱག་དང་ལྡན་པས་གྲལ་ལ་འཁོད་དེ་མཎྜལ་ཕུལ་ནས། གསོལ་བ་
བཏབ་པ་འདིའི་རྗེས་ཟློས་མཛོད། ཀུན་མཁྱེན་ཡེ་ཤེས་ཕུང་པོ་ཅན། །སྲིད་པའི་འཁོར་ལོ་རྣམ་སྦྱོང་བ། །དེ་རིང་བཤད་པའི་རིན་ཆེན་གཏེར། །གཙོ་བོས་བདག་ལ་བཀའ་དྲིན་སྩོལ། །ཁྱོད་ཞབས་པདྨོ་སྤངས་ནས་ནི། །གཙོ་བོ་གཞན་ལ་སྐྱབས་མ་
684

ות
আ
།མཆིས། །འགྲོ་བའི་དཔའ་བོ་ཐུབ་ཆེན་གྱིས། །བློ་མཆོག་བདག་ལ་གནང་བར་མཛོད། །རྒྱུན་བཤགས། དཀོན་མཆོག་གསུམ་ལ་བདག་སྐྱབས་མཆི། །སོགས་ནས། འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །
ཅེས་འདི་དག་ལན་གསུམ་གསུམ་བརྗོད། དེ་ནས་སློབ་མ་རྣམས་བསང་སྦྱང་། སྟོང་པའི་ངང་ལས་པད་ཉིའི་གདན་ལ་ཁྱེད་རང་རྣམས་ཀྱི་ལུས་ངག་ཡིད་གསུམ་གྱི་དྭངས་མ་ཡི་གེ་ཧཱུྃ་མཐིང་ནག་ཡོངས་སུ་གྱུར་པ་ལས། ཁྱེད་རང་རྣམས་བཅོམ་ལྡན་
འདས་དཔལ་གསང་བའི་བདག་པོ་ཕྱག་ན་རྡོ་རྗེ་སྐུ་མདོག་སྔོན་པོ། ཞེས་པ་ནས། ཐུགས་ཀར་ཧཱུྃ་སྔོན་པོ་རྣམས་གསལ་བའི་སྤྱི་བོར་པད་ཉིའི་གདན་ལ་རྩ་བའི་བླ་མ་དང་གཉིས་སུ་མེད་པའི་བཅོམ་ལྡན་འདས་དཔལ་གསང་བའི་བདག་པོ་ཕྱག་ན་རྡོ་རྗེ་སྐུ་
མདོག་སྔོན་པོ། ཞེས་པ་ནས། ཐུགས་ཀར་ཧཱུྃ་སྔོན་པོ་རྣམས་གསལ་བའི་སྟེང་གི་ཆ་ལ་རྩ་བརྒྱུད་ཀྱི་བླ་མ་དམ་པ་རྣམས་ཁྲ་སྤུང་ངེར་བཞུགས་པར་མོས་ཏེ་གསོལ་བ་གདབ་པ་འདིའི་རྗེས་ཟློས་མཛོད། བླ་མ་དང་བཅོམ་ལྡན་འདས་དཔལ་ཕྱག་ན་རྡོ་རྗེ་
གཉིས་སུ་མེད་པས་བདག་ལ་སྐུ་གསུང་ཐུགས་ཀྱི་རྗེས་སུ་གནང་བ་བཀའ་བཅོལ་དང་བཅས་པ་སྩལ་དུ་གསོལ། ཞེས་ལན་གསུམ། སློབ་དཔོན་དང་མདུན་བསྐྱེད་ཀྱི་རྟེན་གཏོར་ཁྱེད་རང་རྣམས་ཀྱི་སྤྱི་བོར་བཞུགས་པའི་བླ་མ་ཕྱག་ན་རྡོ་རྗེ་རྣམས་ལ་མོས་
གུས་དུང་པ་མཛད་པས། དེ་རྣམས་ཀྱི་ཐུགས་ཀའི་ས་བོན་ལས་འོད་ཟེར་འཕྲོས་པས། བྱང་ཕྱོགས་ལྕང་ལོ་ཅན་གྱི་ཕོ་བྲང་ལ་སོགས་པ་སྟེ། རང་བཞིན་གྱི་གནས་ནས་གསང་བའི་བདག་པོ་དཔལ་ཕྱག་ན་རྡོ་རྗེ་ལ་འཁོར་བླ་མ་ཡི་དམ་སངས་རྒྱས་བྱང་
685

989
སེམས་དཔའ་བོ་མཁའ་འགྲོ་དཔལ་མགོན་དམ་པ་ཆོས་སྐྱོང་བའི་སྲུང་མ་རྡོ་རྗེའི་སྤུན་དང་བཅས་པའི་ཚོགས་ཀྱིས་བསྐོར་བ་ཆེ་བ་རི་རབ་ཙམ་ཆུང་བ་ཏིལ་ཕྲན་ཙམ་དཔག་ཏུ་མེད་པ་སྤྱན་དྲངས། ཁྱེད་རང་རྣམས་ཕྱག་ན་རྡོ་རྗེར་གསལ་བའི་སྤྱི་བོའི་བླ་མ་ཕྱག་
ན་རྡོ་རྗེའི་སྐུ་ལ་རྡོ་ཚན་ལ་ཁ་བ་བབས་པའམ། རྒྱ་མཚོ་ལ་ཆར་བབ་པ་ལྟ་བུར་སིབ་སིབ་ཐིམ་པས། དེའི་རྐྱེན་གྱིས་དེ་ཉིད་འོད་དུ་ལྟེམ་ཞུ། ཁྱེད་རང་རྣམས་ཕྱག་ན་རྡོ་རྗེ་དམ་ཚིག་པར་གསལ་བ་ལ་ཡེ་ཤེས་སེམས་དཔའི་ངོ་བོར་གྱུར་པ་དེ་ཉིད་ཐིམ་པར་
གྱུར་པས། དམ་ཚིག་དང་ཡེ་ཤེས་པ་གཉིས་སུ་མེད་པའི་སྐུ་སྣང་སྟོང་བདེ་བ་ཆེན་པོ་ལ་རིག་པ་སྐད་ཅིག་ཀྱང་མ་ཡེངས་པར་མཉམ་པར་འཇོག་པར་ཞུ། ཞེས་དང་རོལ་མོ་བྱ་ཞིང་གུ་གུལ་གྱི་དུད་པ་དང་། རྩ་སྔགས་ཚར་ཅི་མང་བཟླ་བ་དང་བཅས་པས་
བྱིན་གྱིས་བརླབས་པ་ནི་སྐུའི་རྗེས་གནང་ངོ་། །དེ་ནས་སློབ་དཔོན་གྱི་ཐུགས་ཀའི་ས་བོན་སྔགས་ཕྲེང་གིས་བསྐོར་བ་ལས་སྔགས་ཕྲེང་ཆད་ཞལ་ནས་ཐོན། ཁྱེད་རང་རྣམས་ཕྱག་རྡོར་དུ་གསལ་བའི་ཞལ་དུ་ཞུགས། ཐུགས་ཀར་ཉི་གདན་ལ་གནས་པའི་ཧཱུྃ་
མཐིང་ནག་གི་མཐར་སྔགས་ཕྲེང་ཁ་དོག་སྣ་ཚོགས་པ་གཡས་སུ་འཁོར་བ་ལས། འོད་ཟེར་སྔགས་རྒོད་མེ་སྟག་སྤུ་གྲིའི་ཚོགས་དཔག་ཏུ་མེད་པ་འཕྲོས་པས་དྲང་སྲོང་གཟའི་གནོད་པ་ཐམས་ཅད་བྱ་སྒྲོ་མེས་ཚིགས་པ་བཞིན་དུ་ཐུལ་ཐུལ་བསྲེགས་ཤིང་
གཞོམ་པར་དམིགས་ནས་སྔགས་འདིའི་རྗེས་ཟློས་མཛོད། །ཅེས་རྩ་སྔགས་ལ་སྔགས་གཉིས་ཚར་གསུམ་ནས་ཉེར་གཅིག་གི་བར་བརྗོད་ནས། སླར་ཡང་འདིའི་རྗེས་ཟློས་མཛོད། བཅོམ་ལྡན་བདག་གིས་བཟུང་ལགས་ཀྱི། །བདག་ལ་ཉེ་བར་འགོ་བར་
སྒྲུབ་ཐབས་ཀུན་བཏུས་

བཅུ་ཐམ་པ་
আ །མཛོད། །ཅེས་བརྗོད་ནས་སློབ་དཔོན་གྱིས་སློབ་མའི་མགོ་བོར་མེ་ཏོག་འཇོག་པ་དང་། བཅོམ་ལྡན་འདི་ལ་སྩལ་ལགས་ཀྱིས། །འདི་ལ་འགོ་བར་མཛད་དུ་གསོལ། །ཞེས་བརྗོད། དེ་དག་ནི་གསུང་གི་རྗེས་གནང་ངོ་། །དེ་
ནས༑ སློབ་དཔོན་ལ་མོས་གུས་དུང་མཛད་པས། སློབ་དཔོན་གྱི་ཐུགས་ཀ་ནས་འོད་ཟེར་འཕྲོས། མདུན་བསྐྱེད་ཀྱི་རྟེན་གཏོར་ལ་ཕོག དེའི་ཐུགས་ཀ་ནས་འོད་ཟེར་འཕྲོས། ཁྱེད་རང་རྣམས་ཕྱག་རྡོར་དུ་གསལ་བའི་སྙིང་ག་ནས་ཞུགས། སྙིང་པདྨ་
འདབ་བརྒྱད་ཁ་གྱེན་བསྟན་དུ་ཕྱོགས་པའི་ནང་དུ་གསེར་གྱི་རྡོ་རྗེ་རྩེ་ལྔ་པ་གྱེན་དུ་འགྲེངས་པའི་ལྟེ་བར་རབ་ཏུ་ཡངས་པའི་དབུས་སུ། ཁྱེད་རང་རྣམས་ཀྱིས་ལུས་ངག་ཡིད་གསུམ་གྱི་ངོ་བོ་ཕྱག་ན་རྡོ་རྗེར་གསལ་བའི་ཐུགས་ཀར་ཉི་གདན་ལ་ཧཱུྃ་མཐིང་ནག་གི་
མཐར་སྔགས་ཕྲེང་ཁ་དོག་སྣ་ཚོགས་པས་གཡས་སུ་བསྐོར་བ་ལས་སྙིང་ཁ་ཟུམ་གྱིས་ཟུམ་པ་ལ། རྩ་བའི་སྔགས་ཕྲེང་གིས་བསྐོར་ཞིང་བཅིངས་པར་མོས་ནས་གནས་ལུགས་འོད་གསལ་ཕྱག་རྒྱ་ཆེན་པོ་ལྷུན་གྲུབ་འདུས་མ་བྱས་ཀྱི་ངང་ལ་ཅི་གནས་སུ་
མཉམ་པར་བཞག་པ་ནི་ཐུགས་ཀྱི་རྗེས་གནང་ངོ་། །དེ་ནས་གཏོར་མ་མཚན་མོ་ཡིན་ན་དཔལ་འབར་དང་བཅས་ཏེ་སློབ་མའི་སྤྱི་བོར་འཇོག་པ་དང་། རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱིས་བཀའ་དང་དམ་ཚིག་ཆེན་པོ་
ལ་བཞག་ཅིང་། ཐུགས་དམ་ཕྲིན་ལས་བསྐུལ་བ་ལྟར་རྡོ་རྗེ་འཛིན་པ་བདག་གིས་ཀྱང་ཐུགས་དམ་བསྐུལ་བ་ཡིན་པས། རྡོ་རྗེ་སློབ་མ་འདི་ཉིད་ལ་བཅོམ་ལྡན་འདས་དཔལ་གསང་བའི་བདག་པོ་ཕྱག་ན་རྡོ་རྗེ་ལུས་དང་གྲིབ་མ་བཞིན་དུ་འགོ་ཞིང་འགྲོགས་པའི་
687

སྒྲུབ་ཐབས་ཀུན་བཏུས་
དམ་ཚིག་ཐུགས་དམ་ཆེན་པོ་ལས་སྐད་ཅིག་ཀྱང་གཡེལ་བ་མེད་པས་རྗེས་སུ་བཟུང་བ་དང་འཇིགས་བྱེད་དྲང་སྲོང་ཆེན་པོ་གཟའ་བདུད་རཱ་ཧུ་ལའི་གནོད་པ་ལས་བསྲུང་བ་དང་། སྐྱོབ་པ་དང་སྦ་བ་དང་། མཐུན་རྐྱེན་མ་ལུས་ཐམས་ཅད་ཚུལ་བཞིན་དུ་སྒྲུབ་
པར་མཛད་དུ་གསོལ། ཞེས་རྩ་སྔགས་དང་། ཡེ་དྷརྨཱ་ཅི་མང་བརྗོད། དེ་ནས་སྒྲུབ་ཐབས་ནས་འབྱུང་བ་ལྟརཉི་མ་མདུང་གང་མའི་མན་ངག་སྦྱིན་པར་བྱའོ། །གསུམ་པ་རྗེས་ནི། དེ་ལྟར་གདམས་པ་ཕོག་པའི་ཉམས་ལེན་ཚུལ་བཞིན་དུ་ཉམས་སུ་ལཽན་
སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་བཀའ་སྩལ་པ། །དེ་དག་ཐམས་ཅད་བདག་གིས་བགྱི། །ཞེས་བརྗོད་ནས། བཀའ་དྲིན་གཏང་རག་གི་ཡོན་དུ་མཎྜལ་ཕུལ་ཞིང་འདིའི་རྗེས་ཟློས་མཛོད། དེང་ནས་བརྩམས་ཏེ་སོགས་ནས། ཆ་ཡིས་
ཀྱང་ནི་སྤྱད་དུ་གསོལ། །ཞེས་བརྗོད་ནས། དགེ་བ་བསྔོས་ལ་སློབ་མ་རྣམས་རང་གནས་སུ་བཏང་། མཆོད་པ་རྣམས་ཁ་གསོས་ཤིང་བསང་སྦྱངས་བྱིན་རླབས་སྔོན་དུ་འགྲོ་བས། ཕྱི་ནང་གིས་མཆོད་ཅིང་བསྟོད་ནས། བླ་མ་དང་བཅོམ་ལྡན་འདས་
དཔལ་གསང་བའི་བདག་པོ་ཕྱག་ན་རྡོ་རྗེ་འཁོར་དང་བཅས་པ་དགོངས་སུ་གསོལ། བདག་ཅག་གི་ཆོ་ག་ལྷག་པ་དང་ཆད་པ་དང་སེར་སྣའི་དབང་གིས་མཆོད་གཏོར་ངན་ཞིང་ཆུང་བ་དང་། གཏི་མུག་གི་དབང་གིས་རྒྱུད་སྡེ་ནས་བྱུང་བའི་ཆོ་ག་བཞིན་དུ་མ་
ལྕོགས་པ་དང་། ཏིང་ངེ་འཛིན་མི་གསལ་བ་དང་འཁྲུགས་ཤིང་ནོངས་པ་ཐམས་ཅད་བཟོད་པར་བཞེས་ནས། བདག་ལ་སྒྲིབ་པར་མི་འགྱུར་བར་བྱིན་གྱིས་བརླབ་ཏུ་གསོལ། ཞེས་དང་ཧེ་རུ་ཀའི་ཡི་གེ་བརྒྱ་པས་ལྷག་ཆད་ཁ་བསྐངས་ནས། མ་འབྱོར་པ་
688

யய
আ
།དང་ཉམས་པ་དང་། །ཞེས་སོགས་དང་། ལྷག་པ་དང་ནི་ཞེས་སོགས་དང་། བདག་དང་འགྲོ་ལ་ཐུགས་བརྩེའི་ཕྱིར། །ཞེས་སོགས་ཀྱིས་མདུན་བསྐྱེད་ཀྱི་དམ་ཡེ་གཉིས་ཀ་རང་གི་ལུས་ཀྱི་དཀྱིལ་འཁོར་ལ་གཉིས་སུ་མེད་
པར་ཐིམ་པར་གྱུར། ཞེས་བརྗོད་ནས། རང་དང་གྲོགས་ཀྱི་གནས་གསུམ་བསྲུང་། དགེ་རྩ་བླ་ན་མེད་པའི་བྱང་ཆུབ་ཏུ་བསྔོས་ཤིང་ཤིས་པ་བརྗོད་པ་དང་ལས་ཀྱི་རྗེས་མི་མངོན་པར་བྱའོ། །ཞེས་པ་འདི་ཉིད་དད་ལྡན་གྱི་སློབ་མ་མང་པོས་བསྐུལ་བའི་
ངོར༑ བླ་མ་པཎ་ཆེན་གྱི་གསུང་བཞིན་ཆོས་མེད་ཀྱི་བྱ་བཏང་པདྨ་གར་གྱི་དབང་ཕྱུག་གིས་ཁྲོ་མོའི་ལོ་ས་ག་ཟླ་བའི་དཀར་པོའི་ཕྱོགས་ཀྱི་བཟང་པོའི་ཚེས་ལ་མེ་ལོང་བཀྲ་ཤིས་རབ་བརྟན་བདེ་ཆེན་ཆོས་འཁོར་གླིང་དུ་ལེགས་པར་སྦྱར་བའོ། །འདིས་ཀྱང་
རྒྱལ་བའི་བསྟན་པ་རིན་པོ་ཆེ་ཕྱོགས་དུས་གནས་སྐབས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་གནས་པའི་རྒྱུར་གྱུར་ཅིག འདིའི་བརྒྱུད་པ་ནི། ཕྱག་ན་རྡོ་རྗེ། དྲང་སྲོང་རཱ་ཧུ་ལ། གཡའ་བཟང་ཆོས་རྗེ། ཁམས་སྒོམ་ཉི་མ་རྒྱལ་མཚན། བླླ་མ་
དོན་ཡོད་དཔལ། བླ་མ་བསོད་ནམས་རྒྱལ་མཚན། མཁན་ཆེན་བྱང་སེང་བ། ཐེག་ཆེན་ཀུན་དགའ་བཀྲ་ཤིས། བླ་མ་ཆོས་གྲགས་པ། རྗེ་རིན་ཆེན་བཀྲ་ཤིས། བཤེས་གཉེན་རིན་ཆེན་བཟང་པོ། གངས་ཅན་ཀུན་དགའ་དཔལ། གླིང་སྨད་པཎྜི་ཏ་
ཤེས་རབ་དཔལ་ལྡན། སྨྱུག་ལ་པཎ་ཆེན་ངག་དབང་གྲགས་པ། ཀུན་མཁྱེན་བྱམས་པ་ཆོས་ཉིད། དེས་བདག་པདྨ་གར་དབང་ལའོ།། ༈ །།